2007 йылдың 25 декабрендә Рәсәй Федерацияһы Хөкүмәтенең 1906-р ҡарары менән Воронеж юғары хәрби авиация инженер училищеһы базаһында Воронеж авиация инженер университеты булдырыла. 2008 йылдың 24 декабрендә Ставрополь, Тамбов һәм Иркутск юғары хәрби авиация инженер училищелары университет составына индерелә. 2010 йылдың 29 ғинуарында Дәүләт радиоэлектроник көрәш ғилми-тикшеренеү һынау үҙәге Воронеж дәүләт университеты структураһына инә. Университет структураһына 30 кафедра, ете факультет инә: гидрометеорология, махсус, осоштарҙы аэродром-техник тәьмин итеү саралары, инженер-аэродром тәьмин итеү, бүлектәрҙең көндәлек эшмәкәрлеге менән идара итеү, радиоэлектрон көрәш һәм мәғлүмәт хәүефһеҙлеге, докторантура һәм адъюнктура. Профессор-уҡытыусы персоналдар составында 275 фән кандидаты һәм 38 фән докторы, 43 профессор була. 1950 йылдан 2012 йылға тиклем, университет үҙенең бөтә эшләгән йылдары дәүерендә, егерме ике меңдән артыҡ офицер кадрҙары әҙерләй.